钦定古今图书集成/明伦汇编/氏族典/第319卷 > 《廖用贤尚友录》 > 丁汝夔
## 钦定古今图书集成/明伦汇编/氏族典/第319卷 > 《廖用贤尚友录》 > 丁汝夔

按《明外史丁汝夔传》：“汝夔，字大章，霑化人。正德十六
年进士，改庶吉士。嘉靖初，授礼部主事。争大礼，被杖。
累官山西左布政使，擢右副都御史，巡抚甘肃，历抚
保定、应天。入为左副都御史，坐事调湖广参政，复以
故官抚河南，历吏部左、右侍郎。二十八年拜兵部尚
书。是时大学士严嵩窃权，边帅率以贿进，疆事大坏。”
明年，京师戒严。帝怒文武不任事，尢怒汝夔寇退，下
汝夔狱。坐汝夔守备不设，即日斩于市，妻流三千里，
子戍铁岭。